《访严髻珠先生于湖田不遇》
清代·安璿

渡入蒹葭即草庐，云深三径俗尘疏。青苔昼掩维摩室，红叶秋生水竹居。

谢客湖田常挂榻，送僧山寺漫停车。已知杖履归来晚，独逞天风唱步虚。

作者简介：（1629-1703），字苍涵，号孟公，又号洁园、广居子，无锡人。工书画，敏于诗。顺治十一年(1654)与同里严绳孙、顾贞观等结云门社，后隐居里中罨画楼，藏书万卷，以高士称。著有《罨画楼诗草》、《苍涵外史独语》。